钦定古今图书集成/历象汇编/历法典/第054卷 > 觜宿南小星图
## 钦定古今图书集成/历象汇编/历法典/第054卷 > 觜宿南小星图

鱼星传说星觜宿南星皆在六等之外所称微茫难见者用镜则各见多星列次甚远假如觜宿南一星

“数得二十一星，相距如图，大小不等，可征周天诸星”，
实无数也。

天汉

浑天众圈，有大有小，如黄赤二道过极经圈、极至极
分交圈、地平圈等，凡与地同心者，皆大圈也。如冬夏
二至圈、常见常隐圈、各距等圈，凡与地不同心者，皆
小圈也。若天汉者，论其界，不可谓圈，凡圈以圆线为
界，此以广面为界故也。论其心，实与黄赤二道相等，
不可谓非大圈。盖其心必同地心，且两交黄道，两交
赤道。旁过二极，皆一一相对，正与黄道相反，斜络天
体，平分为二故也。欲测其广无定数，大约两至之外，
广于两至之中，从天津又分为二，至尾宿复合为一，
过夏至圈，以井宿距星为限，正切鹑首初度过北极
西，距二十三度半。前过冬至圈，则星纪初度约居其
中。又转至南极东，距亦二十三度半，而复就夏至，总
为过两至，与黄道相反之斜圈也。古多禄某测其两
涯所过星宿，与近世不异，在赤道北则从四渎始，南
三星当其中，北一星不与焉。次水府。次井西四星切
其左。边天关一星，五车口切其右。更前，积水在左，大
陵从北，第二星在右，王良所居在其中，若洲渚然。次
天津横截之，两端平出其左右，河鼓中星在右，其对
边为天市垣齐星，此赤道北两涯所经诸星也。在赤
道南者，以天弁东星为界，次斗第三星，次箕南二星，
其对边则天市垣未星尾宿第一星，而入于常隐之
界。迨过南极以来，复起于天稷，过弧矢、天狼以至赤
道，此为赤道南所经诸星也。

问：“天汉何物也﹖？”曰：“古人以天汉非星，不置诸列宿天
之上也。意其光与映日之轻云相类，谓在空中月天
之下，为恒清气而已。今则不然，远镜既出，用以仰窥，
明见为无数小星。盖因天体通明映彻，受诸星之光，
并合为一，直是清白之气，与鬼宿同理。不借此器，其
谁知之？然后思天汉果为气类，与星天异体者，安能”
亘古恒存？且所当星宿，又安得古今寰宇？若画一
哉。甚矣天载之元。而人智之浅也。“温故知新。”可为惕
然矣。〈按以上原本作历指卷四误当作历指卷三恒星之三〉

《恒星经纬图说》：〈附：〉

第一《见界总星图说》。

见界总星图者，以赤道之北极为心，以赤道为中圈，
以见界为界。见界者，取北极出地三十度为限，则闽、
粤以北可见诸星，无不具在矣。自此以南，难以复加
者，为是浑天圆体，赤道以南，天度渐狭，而在图则渐
广，形势相违，是故无法可以入图也。必用赤道为界，
分作二图，以二极为心，然后体理相应。故作《赤道南》
北二总图次焉。本图外界分三百六十五度四分度
之一者，赤道经度也。正南北直线，名子午线，线上分极以南、极以北各一百六十度者，赤道纬度也。从心
至界分二十八直线者，依二十八宿各距星分，二十
八宿各所占度分也。此各宿度分，公《元史》载古今前后
六测，如汉落下闳、唐僧一行，宋皇“祐、元丰、崇宁、元郭
守敬等，或前多后寡，或前寡后多，或寡而复多，多而
复寡，种种不一。元世造历者推究至此，茫然不解，但
揣摩臆度，以为非微有动移，则前人所测，或有未密
而已。夫谓前人未密，他术有之，此则千四百年如彼
其久，二十八宿如彼其多，诸名家所测，如彼其详，而
悉无一合，安得悖”谬至是？且其他诸法，又何以不甚
参商？谓繇误测，必不然也。若曰微有动移，庶几近之。
而又不能推明其所以然之故。今以《西历》详考黄赤
经纬变易。盖二十八宿分经者，从赤道极出线至赤
道乃止，而诸星自依黄道行。是以岁月不同，积久斯
见。若精言之，则日日刻刻，皆有参差。特此差经二万
五千四百馀年，而行天一周，正所谓微有动移，非久
不觉。故后此数十年、百年，依法推变，正是事宜。而前
代各测不同者，皆天行自然，非术有未密也。此说已
具《恒星历次》卷中，今略举一二。如北极天枢一星，古
测去离北极二度，后行过北极，今更逾三度有奇矣。
觜宿距星，汉落下闳测得二度，唐一行，宋皇祐、元丰
皆一度；崇宁半度，元测五分。今测之，不啻无分，且侵
入参宿二十四分。今之各宿距星所当宫度，所得多
寡，悉与前史前图不合，盖缘于此。此图皆崇祯元年
戊辰实躔赤道度分，其量度法，如求某星之经纬度
分若干，用平边界尺从图心引线切本星，视图边得
所指某宫某度分，即本年本星之赤道经度分。次用
规器依元定界尺，从赤道量至本星以为度。用元度
依南北分度线上量得度分，即本年本星之赤道纬
度分。次视本图本星所躔宫分，查本宫表所注度分，
即知绘图、立表、测天三事，悉皆符合。若黄道在本图
中止画一规及经度，其查考经纬度分，别具《黄道分
合各图》中：

第二《赤道南北两总星图》说：

《赤道南北两总星图》，一以北极为心，一以南极为心，
皆以赤道为界。从心出直线抵界，凡十二者，为十二
时线。又细分为三百六十，则赤道经度也。与总图所
分经度不同者，彼分三百六十五度四分度之一，准
一岁日行周天之数，名为日度。此平分三百六十，名
为平度也。凡造器测天，推步演算，先用平度，特为径
捷。测算既就，以日度通之，所省功力数倍，故两用之
也。其正南北直线为子午线，平分十二宫，左右各六，
线上细分南北各九十，为赤道纬度，亦平度也。去极
二十三度半有奇，复作一心者，黄道极也。从黄极出
曲线，抵界亦十二者，黄道经度也。分十二宫三百六
十度，其黄赤同度同分者，独二分二至四线，其馀各
有参差。欲考黄赤异同，于此得其大意矣。《南总图》自
见界诸星而外，尚有南极旁隐界诸星，旧图未载，此
虽各省直未见，从海道至满剌加国悉见之。满剌加
者，属国也。考《一统志》《舆地图》，凡属国越在万里之外，
皆得附载，何独略于天文？如海南诸国近在襟带间，
所见星辰，历历指掌，而图籍之中可阙诸乎？惟是向
来无象无名，故以原名翻译附焉。查考赤道经纬度
法略同《见界总图》，不具论。若赤道左右星座为赤道
所截，分载两图，求其全像，亦在“见界总图”矣。

第三，《黄道南北两总星图》说：

《黄道南北两总星图》，一以黄道北极为心，一以黄道
南极为心，皆以黄道为界。从心出直线十二，抵界者
分黄道十二宫，次又细分为三百六十平度，为黄道
经度。南北直线，从心上下各细分九十平度，则黄道
纬度也。凡恒星七政，皆循黄道行，与赤道途径不同，
故行赤道经纬，时时变易。其行黄道经纬，则终古如
一矣。前《赤道三总图》，后《黄道二十分图》，皆书各星座
名数，与《立成表》相符，足备简阅，此不烦赘述。故加“七
政”字号，分别某恒星之芒色气势，与某政相若。因七
政情性，可得本星情性，考其会聚冲照，三合、四合、六
合，中有下济敷施之理焉。南极旁新译诸星仿此。其
近界星座，为黄道所截，分属两图，亦查前见界总图，
或后黄道分图，皆可得。其全像量度法略同，见《界总
图》。后此二十分图从此图出，其分截之处位座未全
者，于此二图考之。

第四《黄道二十分星图》说：

“分星图独依黄道”者，恒星与七政皆循黄道行，依此
为分，其正术也。必用“分图”者，总图尺幅既狭，如星座，
如宫次，如度分，如等第，未能明皙，用以证合天象，颇
觉为难，分之则一览了然。世传丹元子《步天歌》，分三
垣二十八宿为三十一图，台官亦有为圆方二图者，
皆本此意。但《步天歌》悉不载宫度，方图稍分宿次，亦
系旧率。其经纬度分，悉未开载。星形等第，与天象不
能尽合，则两图等耳。今分为二十图，首一图即紫微
垣，而与旧图略异者，彼以赤道之北极为极，此以黄道之北极为极也。彼以恒见星为界，故从心至界为
三十六度，是嵩高之恒见星界，他方不然。今取《三径
均平》，止二十二度半。盖以黄极为极，则恒见诸星不
复可论也。外周分黄道三百六十，平经度全径四十
五，则此图之黄道平纬度，是名“北极分图”也。次六图，
上狭、下广。上狭者，各以本宫本度与北极分图相接。
下广者，亦以本宫本度各与黄道中界六图相接也。
以十二宫次分六图，每图得二宫，每宫得三十，为黄
道经度也。北不至黄道北极二十二度半，南不至黄
道二十二度半，中间四十五度，为此图中之黄道平
纬度，是名《黄道北界六分图》也。又次六图，各上下平
分，中间最广，为黄道上下界，皆稍狭。上狭者以本宫
度与北界分图相接，下狭者以本宫度与南界分图
相接。每图二宫，每宫三十度，为黄道经度。黄道以北
近夏至圈，黄道以南近冬至圈，各二十二度半，并得
四十五度，为此图之黄道纬度，是名《黄道中界六分
图》也。又次六图，上广下狭，上与中界图相接，下与南
极图相接，分宫分度、分经分纬，与北界分图同法，是
各黄道南界六分图也。又次一图，与第一图略等，所
有诸星皆在恒隐界中，旧传所无，今译名增入。是为
“南极分图”也。诸图中星名位次，皆巫咸、甘、石旧传各
依旧图，联合大小，分为六等，各以本等印记分别识
之。中虚者，旧疑非星，因称为气，今用远镜窥测，则皆
星也。因恒时不见分异，姑为散圈以象之。其有位座
如恒，而星实未见，用青圈为识，与苍同色，明其无有
之间也。凡若干星，合为一座，各以数识之。本座之外，
复有馀数，又不相联，则其附近之有测新星，表中各
注经纬度分，星名之下，称为“增入”者也。其不书数目
者，无测之星，表中所未载也。诸图总以黄道为中界，
复有曲线斜络于黄道之上下者，赤道也。又有斜络
于赤道之上下者，冬、夏至线也。其与天体异色斜络
天体，广狭不等者，自昔称为“云汉”，疑与白气同类，其
实亦皆星也。若星座同名，而参观两在，觉其体势不
同者，因天本浑圜，所分宿度当为弧线，今居平面，不
免变易。是黄赤同图，则线分曲直，两次并列，则线分
斜正。而安星本法，皆依各线布置，遇曲直与为曲直，
遇斜正与为斜正，宁使形模小异，尚可证以根“繇，傥
令经纬微迁，惧无辞于爽谬矣。且一星一表，毫发难
移，点缀既毕，自然肖像，非若画绘之家，先想成形，而
追形定位，虽欲更移秒末，以就成体势，固不可得也。
量度则两圆图与总图同法，十八方图则上下求经，
左右求纬，各以直线求其相等度分。星居两线之交，
则各两相等度分为星之经纬”度分。